Na política de pautos hai esperiencies nel estau español de tou tipo. Dende Nafarroa Bai que taba dispuesta a da-y el gobiernu al PSOE con tal que nun gobernara la UPN, hasta Baleares onde tolos partíos ( nacionalistes desquierdes y dreches, IX )pautaron col PSOE pa que nun gobernara el partíu más votao (PP). NEuzkadi durante dos lexisllatures Ezker Batua (IX) gobernó coaligáu col PNV y EA, y en dellos conceyos con Aralar. En Catalunya al Senáu  diben en candidatures conxuntes ( PSC,IPC-Vers, Esquerra). Too esto ye un exemplu que notros paises esisten pautos ,y que nun se demoniza a priori a los partíos por esto. Sé que les situaciones, les contrapartíes, los conteníos de los pautos son bien diferentes en tolos llaos y seguro que muncho más favoratibles pa los nacionalistes desos paises que los que se faen y se puedan facer nun futuro próximo equí nAsturies. Tou depende de la correllación de fuerces. Tá ñidio que con mas fuerza los nacionalistes  negociaríamos meyor, con mas puxu. Les diferencies ente los nacionaliste surden a la hora dentender como facemos pa tener más fuerza y presencia nes instituciones. ¿ cuál yel camín? Al mio entender esti yel debate, polo menos pa una parte importante de los nacionalistes desquierdes